**Մամլո հաղորդագրություն**

**Հայաստանում ՄԱԿ-ի Միգրացիոն Ցանցի գործարկում**

Հունիսի 18-ին, ՄԱԿ-ի Միգրացիոն կազմակերպությունը (ՄՄԿ) ՄԱԿ-ի մշտական ​​համակարգողի գրասենյակի հետ համատեղ կազմակերպել էր առցանց խորհրդաժողով` ՄԱԿ-ի Հայաստանյան գրասենյակի Միգրացիայի Միացյալ Ցանց նախաձեռնության պաշտոնական մեկնարկի շրջանակներում:

ՄԱԿ-ի Միգրացիայի Գլոբալ Ցանցը գործարկվել է 2018-ի մայիսին ՝ որպես համագործակցային համայնք, որը միտված է աջակցություն տրամադրել անդամ պետություններին ՝ ապահովելով Գլոբալ Միգրացիոն Պայմանագրի իրականացումը։

Միջոցառմանը բացման խոսքով հանդես եկան պատվավոր հյուրեր․ Հայաստանում ՄԱԿ-ի մշտական ​​համակարգող պրն. Շոմբի Շարպը, ՀՀ տարածքային կառավարման և ենթակառուցվածքների նախարարության միգրացիոն ծառայության ղեկավարի տեղակալ տիկին Իրիրա Դավթյանը, պրն․ Ամր Թահան, ՄԱԿ-ի Միգրաիայի Միացյալ Ցանցի տարածաշրջանային համանախագահ և Վիեննայի ՄԱԿ-ի Միգրացիոն կազմակերպության կապի և քաղաքականության ավագ պատասխանատու, ինչպես նաև տիկին Էմի Մուեդինը, Միգրացիայի Ցանցի Քաղաքականության պատասխանատու՝ ՄԱԿ-ի Միգրացիայի Գլոբալ Ցանցից:

Միջոցառման ընթացքում պարոն Շարփը խոսեց Ցանցի 360 աստիճան մոտեցման կարևորության մասին, որը նախատեսում է Կառավարության, գիտական ​​հաստատությունների, հասարակական կազմակերպությունների և քաղաքացիական հասարակության հետ ակտիվ աշխատանք։ Նա նաև կարևորեց ՄՄԿ Հայաստանյան կազմակերպության դերը ` որպես Հայաստանի Միգրացիոն Ցանցի համակարգող:

*«Նախաձեռնությունը ընդլայնվում է․ կան արդեն 15-ից ավել ստեղծված Ցանցեր ամբողջ աշխարհում, ինչը նշանակալի ձեռքբերում է հաշվի առնելով գալիք 2022 թվականի մայիսին նախատեսվող Միգրացիայի Վերանայման Միջազգային ֆորումը»,* - նշեց պարոն Ամր Թահան:

Ցանցի գործողությունները կառաջնորդվեն ՄԱԿ-ի կանոնադրությամբ, միջազգային իրավունքի և 2030 թ․-ի Կայուն զարգացման օրակարգով և նպատակներով։

Միջոցառումը հնարավորություն ընձեռեց քննարկելու Հայաստանում միգրացիայի ներկա իրավիճակը, ինչպես նաև, քննարկվեց՝ ինչպես նախաձեռնության անդամակիցները կարող են աջակցել ՀՀ կառավարությանը և շահագրգիռ այլ կողմերին `Միգրացիայի Գլոբալ պայմանագրի բարելավման գործում։

*«Նմանատիպ լայնածավալ քննարկումը հիանալի հնարավորություն է հասկանալու Ցանցի համաշխարհային տեսլականը և ձևաչափը։ Ես անհամբեր սպասում եմ Ցանցի գործածմանը և ուրախ կլինեմ աշխատել բոլոր անդամների հետ՝ ինչպես տեղական, այնպես էլ միջազգային մակարդակում։»,* - նշեց տիկին Իլոնա Տեր-Մինասյանը, ՄԱԿ-ի Միգրացիոն կազմակերպության հայաստանյան գրասենյակի ղեկավար և Հայաստանում ՄԱԿ-ի Միգրացիայի Միացյալ Ցանցի համանախագահ։

Միջոցառումը եզրափակվեց քննարկմամբ Ցանցի անդամ կազմակերպությունների ներկայացուցիչների կողմից, այդ թվում՝ UNIDO, WFP, UNHCR, UNFPA, FAO, RCO, ILO, UNAIDS, UNICEF և UNHCR։ Բոլոր ներկայացուցիչները կարևորեցին ռեսուրսների օպտիմալացման նշանակությունը ` Հայաստանում ՄԱԿ-ի Միգրացիոն Ցանցի նպատակներին հասնելու համար: